А 14 лютага, акурат у Дзень усіх закаханых, “на дэсерт” гледачам прапанавалі хіт мінулага года — фільм “Тэстастэрон” Томаша Канецкага і Анджэя Сарамановіча. Гэтая вясёлая камедыя, знятая паводле нашумелай аднайменнай п’есы, за два тыдні прывабіла ў кінатэатры Польшчы амаль паўтара мільёна гледачоў. І гэта не дзіўна, бо фільм у дасціпнай, крыху іранічнай форме распавядае пра асаблівасці жаноча-мужчынскіх стасункаў і філасофскія пошукі адказу на пытанне: “Чаго ж насамрэч жадаюць жанчыны?”.